CELEX: 32022D0689
Language: sk
Date: 2022-03-14 00:00:00
Title: Rozhodnutie Rady (EÚ) 2022/689 zo 14. marca 2022, ktorým sa vymenúva jeden člen a dvaja náhradníci Výboru regiónov navrhnutí Estónskou republikou

2.5.2022   
               
               
                  SK
               
               
                  Úradný vestník Európskej únie
               
               
                  L 128/1
               
            
         ROZHODNUTIE RADY (EÚ) 2022/689
         zo 14. marca 2022,
         ktorým sa vymenúva jeden člen a dvaja náhradníci Výboru regiónov navrhnutí Estónskou republikou
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 305,
         so zreteľom na rozhodnutie Rady (EÚ) 2019/852 z 21. mája 2019, ktorým sa určuje zloženie Výboru regiónov (1),
         so zreteľom na návrh estónskej vlády,
         keďže:
         
                     (1)
                  
                  
                     Podľa článku 300 ods. 3 zmluvy sa Výbor regiónov skladá zo zástupcov regionálnych a miestnych územných celkov, ktorí buď vykonávajú volenú funkciu regionálneho alebo miestneho územného celku, alebo sú politicky zodpovední volenému zhromaždeniu.
                  
               
                     (2)
                  
                  
                     Rada prijala 10. decembra 2019 rozhodnutie (EÚ) 2019/2157 (2), ktorým sa vymenúvajú členovia a náhradníci Výboru regiónov na obdobie od 26. januára 2020 do 25. januára 2025. Rada prijala 25. septembra 2020 rozhodnutie (EÚ) 2020/1384 (3), ktorým sa vymenúva jeden náhradník Výboru regiónov navrhnutý Estónskou republikou. Rada 25. januára 2021 prijala rozhodnutie (EÚ) 2021/84 (4), ktorým sa vymenúva jeden člen a jeden náhradník Výboru regiónov navrhnutí Estónskou republikou.
                  
               
                     (3)
                  
                  
                     V dôsledku skončenia vnútroštátneho mandátu, na základe ktorého bol pán Andres JAADLA navrhnutý na vymenovanie, sa uvoľnilo jedno miesto člena Výboru regiónov.
                  
               
                     (4)
                  
                  
                     V dôsledku skončenia vnútroštátnych mandátov, na základe ktorých boli pani Piret RAMMULOVÁ a pani Marika SAAROVÁ navrhnuté na vymenovanie, sa uvoľnili dve miesta náhradníkov Výboru regiónov.
                  
               
                     (5)
                  
                  
                     Estónska vláda navrhla pána Andresa JAADLU, zástupcu miestneho územného celku, ktorý vykonáva volenú funkciu miestneho územného celku, Rakvere Linnavolikogu liige (poslanec mestského zastupiteľstva mesta Rakvere), za člena Výboru regiónov na zvyšný čas súčasného funkčného obdobia, ktoré trvá do 25. januára 2025.
                  
               
                     (6)
                  
                  
                     Estónska vláda navrhla týchto zástupcov miestnych územných celkov, ktorí vykonávajú volenú funkciu miestneho územného celku, za náhradníkov Výboru regiónov na zvyšný čas súčasného funkčného obdobia, ktoré trvá do 25. januára 2025: pani Piret RAMMULOVÚ, Kanepi Vallavolikogu liige (poslankyňu obecného zastupiteľstva obce Kanepi) a pani Mariku SAAROVÚ, Elva Vallavolikogu liige (poslankyňu obecného zastupiteľstva obce Elva),
                  
               PRIJALA TOTO ROZHODNUTIE:
         
            Článok 1
            Títo zástupcovia miestnych územných celkov, ktorí vykonávajú volenú funkciu, sa vymenúvajú do Výboru regiónov na zvyšný čas súčasného funkčného obdobia, ktoré trvá do 25. januára 2025:
            
                        a)
                     
                     
                        za člena:
                        
                                    —
                                 
                                 
                                    pán Andres JAADLA, Rakvere Linnavolikogu liige (poslanec mestského zastupiteľstva mesta Rakvere) (zmena mandátu),
                                 
                              
                  a
            
                        b)
                     
                     
                        za náhradníkov:
                        
                                    —
                                 
                                 
                                    pani Piret RAMMUL, Kanepi Vallavolikogu liige (poslankyňa obecného zastupiteľstva obce Kanepi) (zmena mandátu),
                                 
                              
                                    —
                                 
                                 
                                    pani Marika SAAR, Elva Vallavolikogu liige (poslankyňa obecného zastupiteľstva obce Elva) (zmena mandátu).
                                 
                              
                  
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 14. marca 2022
            
               
                  Za Radu
               
               
                  predsedníčka
               
               É. BORNE
            
         
         
            (1)  Ú. v. EÚ L 139, 27.5.2019, s. 13.
         
            (2)  Rozhodnutie Rady (EÚ) 2019/2157 z 10. decembra 2019, ktorým sa vymenúvajú členovia a náhradníci Výboru regiónov na obdobie od 26. januára 2020 do 25. januára 2025 (Ú. v. EÚ L 327, 17.12.2019, s. 78).
         
            (3)  Rozhodnutie Rady (EÚ) 2020/1384 z 25. septembra 2020, ktorým sa vymenúva jeden náhradník Výboru regiónov navrhnutý Estónskou republikou (Ú. v. EÚ L 320, 2.10.2020, s. 8).
         
            (4)  Rozhodnutie Rady (EÚ) 2021/84 z 25. januára 2021, ktorým sa vymenúva jeden člen a jeden náhradník Výboru regiónov navrhnutí Estónskou republikou (Ú. v. EÚ L 29, 28.1.2021, s. 25).